મમ્મી-પપ્પાને આૃર્ય એ વાતનું હતું કે, પોતે કેટલું જીવશે ? અને મારું આયુષ્ય હવે કેટલું છે ? એવું પૂછવાના બદલે પ્રિયંકાને એ વાતની ચિંતા હતી કે ભાવિન આ વાત જાણશે તો એને આઘાત લાગશે ! પ્રિયંકા જુદા જ દૃષ્ટિકોણથી વિચારી રહી હતી. એણે કેન્સર સામે ઝઝૂમવા માટે પણ મનોમન નિર્ણય લઈ લીધો હતો. ભાવિન અવારનવાર પ્રિયંકાને મળવા જતો હતો. પ્રિયંકાએ ધીમે ધીમે કોલેજ જવાનું ઓછું કરી નાંખ્યું. હવે તેને વધુ ને વધુ આરામ કરવો પડતો હતો. થોડા દિવસ પછી ભાવિન એને મળવા ગયો. બેઉ એકલાં પડયાં એટલે પ્રિયંકાએ કહ્યું :